CELEX: 62021TN0708
Language: ro
Date: 2021-10-27 00:00:00
Title: Cauza T-708/21: Acțiune introdusă la 27 octombrie 2021 – NO/Comisia

21.2.2022   
            
            
               RO
            
            
               Jurnalul Oficial al Uniunii Europene
            
            
               C 84/40
            
         
      Acțiune introdusă la 27 octombrie 2021 – NO/Comisia
      (Cauza T-708/21)
      (2022/C 84/57)
      Limba de procedură: engleza
      
         Părțile
      
      
         Reclamant: NO (reprezentant: E. Smartt, solicitor)
      
         Pârâtă: Comisia Europeană
      
         Concluziile
      
      Reclamantul solicită Tribunalului:
      
                  —
               
               
                  constatarea abținerii de a acționa a Comisiei, cu încălcarea obligațiilor care îi revin în temeiul articolului 265 din Tratatul privind funcționarea Uniunii Europene, întrucât aceasta nu a luat poziție ca urmare a plângerilor reclamantului referitoare, inter alia, la ajutorul de stat acordat de Irlanda;
               
            
                  —
               
               
                  obligarea Comisiei la suportarea propriilor cheltuieli de judecată și
               
            
                  —
               
               
                  dispunerea rambursării cheltuielilor de judecată efectuate de reclamant.
               
            
         Motivele și principalele argumente
      
      În susținerea acțiunii, reclamantul invocă următorul motiv:
      În conformitate cu articolul 265 din Tratatul privind funcționarea Uniunii Europene, Comisia era obligată să ia poziție ca urmare a plângerilor reclamantului privind, inter alia, ajutorul de stat acordat de Irlanda, într-un termen rezonabil de la formularea plângerilor reclamantului sau înainte de expirarea acestuia. Având în vedere abţinerea de a acţiona într-un termen rezonabil, reclamantul a solicitat Comisiei să acționeze, prin scrisoarea din 28 iunie 2021. Ca răspuns la solicitarea reclamantului de a acționa, Comisia s-a abținut să ia poziție în termenul stabilit ca urmare a solicitării respective.
      Considerând că, în aceste împrejurări, lipsa unei luări de poziție a Comisiei este incontestabilă, reclamantul a introdus prezenta acțiune în constatarea abținerii de a acționa în temeiul articolului 265 TFUE.